****

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA SUTIVAN**

**JEDINSTVENI UPRAVNI ODJEL**

**KLASA:112-01/21-01/0003**

**URBROJ: 2104/08-03/1-21-0001**

**Sutivan, 21. siječnja 2021. godine**

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19-u daljnjem tekstu ZSN) pročelnica Jedinstvenog upravnog odjela Općine Sutivan, raspisuje

**N A T J E Č A J**

**za prijam u službu na radno mjesto „Domar“ u Vlastiti komunalni pogon**

**–** 1 izvršitelj, na neodređeno vrijeme, uz obvezni probni rad od 3 mjeseca.

Kandidati moraju ispunjavati opće uvjete za prijam u službu propisane u članku 12. ZSN-a, te sljedeći posebni uvjet:

* Srednja stručna sprema strukovnog, tehničkog ili drugog odgovarajućeg smjera,
* Najmanje jedna godina radnog iskustva na odgovarajućim poslovima.

Na natječaj se mogu javiti osobe oba spola, a izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

U službu ne može biti primljena osoba kod koje postoje zapreke prijama u službu propisane člancima 15. i 16. ZSN-a.

Kandidat koji ima pravo prednosti kod prijma u službu prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvarili pravo prednosti pri zapošljavanju, kandidati koji ispunjavaju uvjete za ostvarenje tog prava, dužni su uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, dokaz iz kojega je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.) te dokaz da je nezaposlen (uvjerenje ili evidencijski list Hrvatskog zavoda za zapošljavanje).

Uz vlastoručno potpisanu prijavu na ovaj natječaj kandidati su dužni priložiti isprave o ispunjavanju formalnih uvjeta u izvorniku ili presliku koja ne treba biti ovjerena, a prije izbora kandidat će predočiti izvornik i to:

* Životopis,
* dokaz o hrvatskom državljanstvu – domovnica ili osobna iskaznica,
* dokaz o stečenoj spremi – ( svjedodžba),
* potvrdu o podacima evidentiranima u matičnoj evidenciji HZMO-a,
* uvjerenje nadležnog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. Stavka 1. ZSN-a. ,
* vlastoručno potpisanu izjavu da za prijam u službu ne postoji zapreka iz članaka 15. i 16. ZSN-a.

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijemu u službu.

U Općini Sutivan nije osigurana zastupljenost pripadnika nacionalnih manjina sukladno Ustavnom zakonu o pravima nacionalnih manjina („Narodne novine“ broj 155/02, 47/10, 80/10, 93/11).

Urednom prijavom na natječaj smatra se prijava koja sadrži sve podatke i priloge navedene u natječaju.

Nepravodobne i nepotpune prijave na ovaj natječaj neće se razmatrati niti će podnositelji neurednih prijava biti pozvani da dopune prijavu. Osobe koje podnesu nepravodobne i nepotpune prijave na ovaj natječaj ne smatraju se kandidatima prijavljenim na natječaj.

Kandidatom prijavljenim na natječaj smatra se samo ona osoba koja podnese pravodobnu i urednu prijavu te koja ispunjava formalne uvjete iz natječaja.

Za kandidate prijavljene na natječaj provest će se prethodna provjera znanja i sposobnosti. Ako kandidat ne pristupi prethodnoj provjeri znanja i sposobnosti smatra se da je povukao prijavu na natječaj.

Opis poslova i podaci o plaći radnog mjesta koje se popunjava natječajem, način obavljanja provjere znanja i sposobnosti kandidata, područje provjere bit će dostupni na internetskim stranicama Općine Sutivan, [www.sutivan.hr](http://www.sutivan.hr).

Na navedenim internetskim stranicama i na oglasnoj ploči Općine Sutivan bit će objavljeno vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na natječaj podnose se u roku od **8 dana** od objave u Narodnim novinama na adresu: Općina Sutivan, Trg dr.Franje Tuđmana 1, 21403 Sutivan, s naznakom: „Natječaj za prijem u službu u Vlastiti komunalni pogon-ne otvaraj".

O rezultatima natječaja kandidati će biti obaviješteni u zakonskom roku.

Pročelnica

Martina Burčul